Leif Måsvær

Leif Fritjof Måsvær (født 1941) er en tidligere politiker (KrF). Måsvær er født i Skudeneshavn. Han var ordfører i Stavanger kommune 1988–1989 og 1994–1995 og varaordfører 1990–1993 og 1996–1999. 

Måsvær ble første gang innvalgt til Stavanger bystyre ved kommunevalget i 1975.Stavanger Aftenblad: "Stavanger bystyre 1976-79", 18. september 1975 s.9. Ved kommunevalget i 1979 mistet han sin faste plass i bystyret.Rogalands Avis: "Disse kom inn i Stavanger", 21. september 1979 s.7. Han ble imidlertid valgt til fylkestinget i 1979.Rogalands Avis: "Sjefenes tumleplass", 20. september 1979 s.6.  I 1983 fikk han igjen fast plass i Stavanger bystyre.Stavanger Aftenblad: "Det nye bystyret", 16. september 1983 s.7.Ved kommunevalget i 1987 inngikk sentrumspartiene samarbeid med Arbeiderpartiet og SV. Avtalen gikk ut på at Måsvær skulle være ordfører i perioden 1988–1989 og varaordfører i perioden 1990–1991. Avtalen ble videreført etter kommunevalget i 1991; Arbeiderpartiet skulle ha ordføreren i perioden 1992–1993 og Kristelig Folkepartis Leif Måsvær skulle være ordfører i perioden 1994–1995. Etter valget i 1995 avsluttet Kristelig Folkeparti imidlertid samarbeidet med Arbeiderpartiet og inngikk et samarbeid med Høyre, Senterpartiet, Bymiljølisten, og Pensjonistpartiet, og et valgteknisk samarbeid med Fremskrittspartiet. Måsvær var varaordfører i perioden 1996-1999.  

I 1999 gikk han ut av kommunalpolitikken og ble ansatt som administrerende direktør i Forus Industritomteselskap AS, i et selskap han hadde vært styremedlem i 12 år. Måsvær hadde mange andre styreverv. I 2004 ble Måsvær pensjonist.«Nytt om navn» – Stavanger Aftenblad (17. juni 2004), s. 9.

Måsvær har et livslangt engasjement for kristent arbeid.  

 Referanser 

 Kilder 
 Gunnar A. Skadberg: Stavangers ordførere, 2017

 Eksterne lenker 





Kategori:Ordførere i Stavanger
Kategori:KrF-ordførere i Rogaland